पाएं अपने शहर की ताज़ा ख़बरें और फ्री ई-पेपरडाउनलोड करें
कोर्ट चौराहे से सुखविलास जाने वाली गली को मेडिकल फील्ड वालों ने व्यवसायिक क्षेत्र बना लिया है। यहां पर क्लीनिक, लैब संचालित होने के साथ ही डॉक्टर प्रायवेट प्रैक्टिस कर रहे हैं। इस कारण यहां पर लोगों की भीड़ जमा होती है और वाहनों को सड़क किनारे खड़ा किया जाता है। इस कारण से राहगीर परेशान होते हैं।
शिकायत मिलने पर शनिवार को यातायात पुलिस ने मौके पर पहुंचकर संबंधितों को हिदायत दी है कि यदि अब सड़क किनारे वाहन खड़े किए गए तो संबंधित पर कार्रवाई की जाएगी। वहीं जो वाहन सड़क पर खड़े थे। उन्हें हटवाया गया। यहां पर दुकानें संचालित करने वाले भी वाहनों को यहां खड़ा करने से नहीं रोकते हैं। यहां से गुजरने वाले लोग भी कई बार अधिकारियों से शिकायत कर चुके हैं। बावजूद समस्या का समाधान नहीं हो रहा है। अभी कोरोनाकाल की वजह से यहां पर पहले की अपेक्षा और ज्यादा भीड़ हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn